ત્યારબાદ ભારે ઉત્તેજનાના વાતાવરણ વચ્ચે રવિવારે હાર્દિક પટેલ, જામનગર ગ્રામ્ય બેઠકના કોંગ્રેસના ઉમેદવાર જયંતિભાઈ સભાયા અને લોકસભાના ઉમેદવાર મુળુભાઇ કંડોરિયા સાથે  જોડિયા ખાતેથી રોડ-શોની શરૂઆત કરવામાં આવી હતી જેમાં અંદાજે 150 વાહનોના કાફલા સાથે હાર્દિક પટેલની જનસંપર્ક યાત્રા જોડિયા બાદ ભાદરા,  લીંબુડા, હડિયાણા બાણુગાર, ફલ્લા, રણજીતપર,વંથલી, વરણા, બજરંગપુર વગેરે ફરી વળી હતી અને ગામે-ગામથી પાટીદાર યુવા નેતા હાર્દિક પટેલનું ભવ્ય સ્વાગત કરવામાં આવ્યું હતું, ત્યારે હાર્દિક પટેલે પણ ગામોમાં ટૂંકું રોકાણ કરીને ધુતારપર-ધૂડશિયા ખાતે પહોચતાં વિશાળ જનમેદની સ્વયંભૂ ઉપસ્થિત રહી હતી અને હાર્દિક પ્રવચનમાં ભાજપ પર આકરા પ્રહારો કરીને પાકવીમા  ખેડૂતોના મુદ્દા પર સવાલો ઉઠાવ્યા હતા અને આ યાત્રાની ગ્રામ્ય વિસ્તારમાં સારી એવી અસર પડી છે, જે અસર લોકસભાની ચૂંટણી સાથે સાથે જામનગર ગ્રામ્ય બેઠક પર ભાજપને ભારે પડી શકે છે.